Nantou

Nantou (; pe̍h-ōe-jī: Lâm-tâu-chhī) – miestas vidurio Taivane, 42 km į pietus nuo Taidžongo. Nantou apskrities administracinis centras. Išsidėstęs derlingoje Dzianano lygumoje, tarp Bagua kalnų ir Maoluo upės (Dadu intakas). Į rytus nuo miesto driekiasi Vidurio Taivano kalnagūbris. Verčiamasi žemės ūkiu, maisto (cukranendrių ir ryžių smulkinimas, vaisių perdirbimas), medienos pramone, keramikos gamyba.Nan-tou Britannica Online Encyclopedia. Nuoroda tikrinta 2014-02-13. Plentai į Taidžongą ir Tainaną.

 Istorija 
Miestelis suklestėjo XVII a. ir tapo prekybos ryžiais, cukranendrėmis, bananais ir apelsinais centru. 1759 m. mieste įkurtas jamenas (Kinijos imperijos ministerija ir imperatoriaus rezidencija). Japonijos okupacijos metais miestas priklausė Nantou prefektūrai. 1981 m. gavo didmiesčio statusą. Dėl to, kad miestas įsikūręs Čelungpu sprūdžių vietovėje, jis smarkiai nukentėjo nuo 1999 m. žemės drebėjimo: 92 žmonės žuvo, buvo apgadinta virš 1000 pastatų.

 Šaltiniai 

Kategorija:Taivano miestai